b"\n_START_ARTICLE_\nPromeses de l'est\n_START_SECTION_\nArgument\n_START_PARAGRAPH_\nA Londres, Anna (Naomi Watts), una llevadora que treballa en un hospital, decideix investigar la identitat d'una adolescent que mor al parir. I a partir del diari que va deixar escrit en rus, descobreix una perillosa banda mafiosa russa._NEWLINE_En aquesta banda, l'enigm\xc3\xa0tic xofer Nikolai (Viggo Mortensen) es veu enxampat entre la lleialtat al grup mafi\xc3\xb3s i l'amor per Anna.\n_START_SECTION_\nComentaris\n_START_PARAGRAPH_\nAquesta \xc3\xa9s una pel\xc2\xb7l\xc3\xadcula, les imatges de la qual quedaran fixades per molt de temps. M\xc3\xa9s enll\xc3\xa0 del simp\xc3\xa0tic somriure del propietari d'un car restaurant rus a Londres, tot el m\xc3\xb3n de la m\xc3\xa0fia russa: Crim, prostituci\xc3\xb3, viol\xc3\xa8ncia._NEWLINE_El director (David Cronenberg) aconsegueix una magn\xc3\xadfica direcci\xc3\xb3 d'actors: Quan Anna (Naomi Watts) compr\xc3\xa8n, massa tard, com en s\xc3\xb3n de perillosos els individus en els quals confia... O amb l'enigm\xc3\xa0tic Nikolai (Viggo Mortensen) quan fa concentrat de f\xc3\xbaria i de poder retingut... I, sin\xc3\xb3, el temible pare i cap mafi\xc3\xb3s Semyon, subtilment interpretat per Armin Mueller-Stahl amb les seves mirades t\xc3\xa8rboles i indesxifrables.\n_START_SECTION_\nCuriositats\n_START_PARAGRAPH_\nUn dia despr\xc3\xa9s del rodatge, Viggo Mortensen va anar a un pub sense treure's els tatuatges i canviar-se la roba. Explica que els amos dels locals es van espantar molt perqu\xc3\xa8 van pensar que era un membre real de la m\xc3\xa0fia russa."